Huabiao

Huabiao () er en seremoniell søyle benyttet i tradisjonell kinesisk arkitektur. De er tradisjonelt blitt oppstilt foran palasser og gravmæler. Når de står foran palasser, kan de også kalles bangmu (謗木). Foran graver kan de kalles shendaozhu (神道柱).

De er vanligvis laget av hvit marmor. De består gjerne av fire elementer. Fundamentet er firkantet med relieffer av drager, lotusblomster og andre lykkebringende symboler. Så følger en søyle dekorert med en drage som slynger seg rundt og av lykkebringende skyer. Nær toppen er en horisontal stein utformet som en sky. Helt på toppen sitter et mytisk kreatur ved navn denglong (蹬龙), også kalt hou (犼), en av «dragens ni barn».

Ifølge kinesiske klassiske tekster skal opphavet til huabiaoene være å finne hos den legendariske Keiser Shun (23.-22. årh. f.Kr.). Andre sier at den utviklet seg fra gamle stammefolks totempæler.

 Referanser 

 Eksterne lenker 

 华表与谤木 (Huabiao and Bangmu), Beijing Court 24 September 2008
 天安门的华表
 北大校园内的华表
 梁吴平忠侯萧景墓石刻

Kategori:Arkitektur i Kina
Kategori:Kinesiske ord og uttrykk